123 Lux Deus illuminat hominem

Lux.[[1]](#footnote-1) Deus illuminat hominem triplici luce, nature, gracie, glorie.

¶ Luce, inquam, nature dicitur quia lumine sensus quo ad corpus et in hoc communicauimus cum bestiis, Eccli. 42[:16]: *Sol illuminans per omnia respexit, et gloria Domini plenum est opus ejus*. Nam cum cognicio humana incipiat a sensu per opera Dei que videmus, denouimus in cognicionem et commendacionem opificis utpote ex creaturarum magnitudine et multitudine cognoscimus et commendamus creatoris potenciam insuperabilem, ex pulchritudinis dispositione sapienciam infallibilem, ex vtilitate et ordine bonitatem incomparabilem, ex perpetuitate et conseruacione eternitatem interminabilem. Sed quia dicitur Sap. 14[:11]: *Creaturæ Dei in odium factæ sunt in tentationem* anime *et in muscipulam pedibus insipientium*. Eo quod gulosus aspirat ad delicias ciborum, lubricus ad blandicias mulierum, cupidus ad diuicias, ambiciosus ad honores. Et sic de aliis melius foret talibus quod non forent nati.

¶ Secundo, Deus illuminat hominem lumine interius quantum ad animam quo cognoscat homo Deum, seipsum, et proximum, sed in hoc communicamus cum angelis. Vnde Gregorius in *Homilia*, homo habet aliud commune cum omni creatura, quia esse cum lapidibus, viuere cum arboribus, sentire cum animalibus, intelligere cum angelis, Joan. 1[:9]: *Erat lux vera, quæ illuminat omnem hominem venientem in hunc mundum*. Videlicet lumine rationis quod est commune hominibus omnibus. Prou. 29[:13]: *Pauper et creditor*, id est, diues, *obuiauerunt sibi*, id est, in hoc mundo, *utriuusque illuminator est Dominus*. Item lumen gratie illuminat aliquos non omnes. Ipsa nolunt et hoc dicitur quia respectu mali et respectu boni. Respectu[[2]](#footnote-2) mali ad huc dupliciter, quia aut respectu culpe aut respectu pene. Respectu culpe, ad huc dupliciter: quia ad expellendum peccatum commissum et hoc per penitenciam, sicut lux expellit tenebram, speculum maculam, Psal. [33:6]: *Accedite ad eum,* gressibus penitencie, *et illuminamini*, et facere. Ideo alibi dicitur Psal. [12:4]: *Illumina oculos meos,* scilicet, interiores, *ne umquam obdormiam,* id est, ne moriar, *morte,* culpe, sicut litargicus qui moritur dormiendo, [Psal. 12:5]: *Nequando dicat inimicus meus, Preualui aduersus eum*. Si litargicus videret incom-

/fol. 256rb/

modi sompni vix dormiret. Augustinus, O peccator, si te videres tibi displaceres et mihi placeres, sed quia te non vides, tibi places, et mihi displaces, sed veniet dies quando nec tibi nec mihi placebis. Non mihi quia mortus sum penitentia, tibi quia affligeris in iehenna.

¶ Secundo lux gratie illuminat hominem ad cauendum residuum per constanciam. Homo quippe indiget lumen transendo per passum periculosum, et preliando contra aduersarium. Nos autem sumus et in periculo et in prelio, Eph. 5[:14]: *Surge qui dormis*, in coquina gule, in laterna luxurie, in palea accidie, in puluere auaricie, inter spinas iracundie, in tenebris inuidie, in furuo superbie, *exsurge a mortuis*, a consorciis peccatorum, *et illuminabit* tibi *Christus*. Ad pugnandum et ad cauendum reciduum, Psal. [26:1]: *Dominus* *illuminatio* *mea et salus mea* *quem timebo*. Item, respectu mali pene, gracia illuminat ad sustinendum per patientiam, ostendendo mercedem, secundum Gregorius in *Homilia*, consideracio premii minuit vim flagelli, Eph. 1[:17]: *Pater gloriæ, det vobis spiritum sapientiæ et revelationis*, etc. In respectu boni gracia illuminat dupliciter. Primo ad videndum bonum operandum. Sic indicans de coloribus eget lumine, Psal. [118:130]: *Declaratio sermonum tuorum illuminat.* Item Psal. [18:9]: *Præceptum Domini, illuminans oculos*. Scriptor et pene qualibet artifex indiget luce, [Luc.] 1[:78-9]: *Visitauit nos, oriens ex alto*, *illuminare hiis*, etc. Ysai. 60[:1]: *Surge, illuminare, Jerusalem, quia venit lumen*. Hoc autem facit Deus per se et per predicatores suos, Psal. [75:5-6]: *Illuminans tu mirabiliter a montibus eternis[[3]](#footnote-3) turbati sunt insipientes corde*. Sicut aues nocturne turbantur ad claritatem solis.

¶ Tercio, illuminat luce glorie in ciuitate superna, [1] Cor. 4[:5]: Veniet *Dominus* *qui et illuminabit abscondita tenebrarum*, sicut in speculo relucent si que sint macule, et tunc erit terribilis illuminacio in dampnatis quorum facta petebunt, et delectabilis in beatis sicut dicitur in *Glossa*, Apo. 21[:23]: *Claritas[[4]](#footnote-4) Dei illuminavit eam*.

¶ Item lux dicitur iustus propter tria. Propter lumen gratie gratum facientis qua informatur, propter lucem vite presentis qua vegetatur, propter lucem superne claritatis ad quam ordinatur. Est autem gratia Dei instar lucis materialis. Primo viatoris directiua per fidem sicut qui ambulant in nocte nescit quo vadit quia lucem huius mundi non habet prout dicitur Sic infidelis

/fol. 256va/

credit ire ad celum et vadit ad infernum, ad Eph. 5[:8]: *Eratis aliquando tenebræ*, per infidelitatem. Nunc autem lux in Domino per fidem. Ergo ut filii lucis ambulate ad eius, scilicet, in imitacionem, ut sicut conuenimus in nomine vt a Christo Christiani, ita conueniamus et in opere.

¶ Secundo, coloris diffusiua per caritatem. Vbi enim minus de luce minus est de calore, [1] Joan. 2[:9-10]: *Qui dicit se in* lumine *esse, et odit fratrem suum*, *in tenebris est*. *Qui* autem *diligit in* luce *manet*. Sed heu quia Jer. 4[:23]: *Aspexi cælos*, id est, superiores in ecclesia, et non erat *in eis[[5]](#footnote-5) lux*, scilicet, caritatis et concordie, quia immo turbacio discordie, etc.

¶ Tercio, timidorum assecuratiua per spem. Multi sunt qui timent in tenebris qui non in luce. Sic non habemus securitatem de futura beatitudine nisi per spem, Psal. [26:1]: *Dominus illuminatio mea et salus mea: quem timebo?* Haba. 3[:11]: *In luce sagittarum tuarum ibunt*, id est, in spe defensionis tuarum ad patientiam promissam. Sed heu quia iam Job 18[:18]: *Expellet eum de luce* id est, de vana spe ad *tenebras*.

¶ Quarto celorum, id est, agendorum et cauendorum ostensiua per prudenciam tunc itur[[6]](#footnote-6) ad lucem cum denario vt videatur aut sit bonus uel falsus, 3 Reg. 3[:21]: *Cumque* vidissem eum, *clara luce, deprehendi non* est *meum quem genueram*. Ideo Philip. 2[:15]: Sciatis conuersare*, in medio nationis pravæ et perversæ*: *inter quos lucetis* tanquam *luminaria in mundo,* verbum vite continentes.

Quinto morborum alleuiatiua per temperanciam, sicut egri communiter leuius de die quam de nocte sensiunt. Sic sobrii minus senciunt bestiales motus quam excessiui, Matt. 5[:16]: Et *luceat lux vestra,* id est, temperancia vestra, *coram hominibus*.

¶ Sexto, errorum repressiua per fortitudinem, latrones et rebaldi retrahunt se a multis de die, que facile committerent de nocte secundum illud Joan. 3[:20]: *Omnis qui male agit, odit[[7]](#footnote-7) lucem*, etc. Ergo Rom. 13[:12]: *Abiciamus opera tenebrarum, et induamur arma lucis*. Sed heu quia lux multorum est lux candele que ad modicum flatum extinguitur.

¶ Septimo, arborum nutritiua per iustitiam. Nam sine luce nichil fructificat quia lux est vehiculum calorum. Et secundum[[8]](#footnote-8) Philosophum, sol est pater plantarum et luna mater, Prou. 4[:18]: *Justorum semita quasi lux splendens procedit*, scilicet, diffundendo se vnicuique secundum propriam virtutem,[[9]](#footnote-9) sed heu quia Zach. 14[:6] dicitur, *In die illa: non erit lux, sed gelu et frigus*. *Glossa* dicit super illud Matt. 5[:13]: *Vos estis sal terre*. Prius dicitur sal quam lux, quia prius vita quam doc-

/fol. 256vb/

trina. Nam vita ducit aliquid ad scientiam veritatis. Qui enim Deum timet scientia non caret. Item Bernardus, ardere tantum parum est lucem tantum vacuum est. Sed ardere etiam lucere perfectum est. Item Bernardus, lingua magniloqua et manus ociosa, doctrina lucide et vita tenebrosa, res est monstruosa.

¶ Item presens vita dicitur lux que data est nobis ad tria bona. Primo ad cauendum ruinam culpe. Sic ambulans de nocte portat lucernam ne forte labatur, Job 29[:24]: *Lux vultus mei non cadebat in* terrenum amorem. Sed heu quia Job 38[:15] dicitur, *Auferetur ab impiis lux sua*.

¶ Secundo ad faciendum opera gratie, sicut legenti de nocte datur lux, Psal. [62:2]: *Deus, Deus meus ad te luce vigilo*. Ysai. 45[:7]: *Formans lucem,* ad operandum, *et creans tenebras*, ad quiescendum.

¶ Tercio ad perseuerandum in bono, sic viator festinat de die maxime quando nox iminet et incertus est de hospicio, Joan. 12[:35]: *Ambulate dum lucem habetis vt non tenebre vos*. Sed heu quia in luce matutina faciunt illud, scilicet, peccatum prout habetur.

¶ Item lux dicitur eterna, *Glossa*, quia promissa est electis, Job 17[:12]: *Rursum post tenebras,* noctis, *spero lucem*, eterne glorie. Tob. 13[:13]: *Luce splendida fulgebis*. Et cuiusmodi sit illa lux dicitur, Apo. 21[:23]: *Ciuitas* illa *non eget sole neque luna vt luceant in ea*.

¶ Item lux dicitur doctor triplici ex causa propter puritatem quia lux purior est quam car-

bo aut flamma. Ideo dixit Christus ad apostolicos viros, [Matt. 5:14]: *Vos estis lux mundi*, id est, pure predicantes propter salutem animarum. Non dixit eos, carbo, id est, predicantes propter lucrum temporale, nec flamma, id est, predicantes propter fauorem humanum.

¶ Secundo, doctor dicitur lux propter operacionem. Nam excitat dormientes, delectat aspicientes, dirigit viantes et operantes. Sic doctor a sompno peccati excitat, ab bona desideria inflammat, deuiates rectificat.

¶ Tercio, dicitur lux propter diffusionem. Nam lux primo continetur in lunaribus, deinde in nubibus post ea, in montibus, deinde in terris. Sed radius diuine gracie, primo fuit in apostolis in tanquam in lunaribus, deinde in primis doctoribus tanquam in montibus, deinde in simplicibus electis tanquam in terris.

1. Lux ] Lambeth begins this chapter with “Deus illuminat hominem….” with the “D” capitalized. [↑](#footnote-ref-1)
2. respectu ] *add*. l F 80. [↑](#footnote-ref-2)
3. eternis ] Lambeth, F 128 *corr*. et F 80. [↑](#footnote-ref-3)
4. claritas ] Lambeth, F 128 *corr.* caritas F 80. [↑](#footnote-ref-4)
5. in eis ] *add*. in eis F 80. [↑](#footnote-ref-5)
6. itur ] Lambeth, F 128 *corr.* item F 80. [↑](#footnote-ref-6)
7. odit ] Lambeth, F 128 *om*. F 80. [↑](#footnote-ref-7)
8. secundum ] Lambeth *corr*. per F 80. [↑](#footnote-ref-8)
9. virtutem ] Lambeth, F 128 *om.* F 80. [↑](#footnote-ref-9)